18€ / 8€ alle 12 vuotiaat (sisältää väliaikatarjoulun)
[{"name":"naytelma2023_ilmoitus_or-vi_55x84mm_cmyk www (1).pdf","url":"https://dsre702v2imo2.cloudfront.net/event-images/1edt8lcu9wu1b_naytelma2023_ilmoitus_or-vi_55x84mm_cmyk www (1).pdf"}]
Keskikylän teatteri tuo lavalla aimo kattauksen meneviä hahmoja ja nauruhermoja kutkuttavia tilanteita Eeva Sahan ohjauksessa.
Tervetuloa Kaisan uskomushoitoasemalle! Peränevan kirkonkylän eläköityneen Markku-poliisin (Markku Hulkko) Kaisa-vaimon (Miia Silvennoinen) vauhti kiihtyy kotiin perustetun non-stop hoitolaitoksen avajaispäivän koittaessa. Lähihoitajan opit ja vaihtoehtohoitojen kirjo eivät tahdo riittää toinen toistaan erikoisempien asiakkaiden virratessa asemalle ja avuksi tarvitaan niin poliiseja (Pekka Alakoski, Inka Kuja-Kanto) kuin pappia (Petri Sarastamo). Hoitolassa häärivä Marja-sihteeri (Miia Kivioja), auttaa minkä taitaa ja parisuhdekuvioiltaan Lassen (Henkka Uimonen ) kanssa ehtii. Keskikylän teatteri tuo lavalla aimo kattauksen meneviä hahmoja ja nauruhermoja kutkuttavia tilanteita Eeva Sahan ohjauksessa. Oman lisänsä farssiin tuovat nopeita roolivaihtoja tekevät virtuoosit Pekka Alakoski ja Henkka Uimonen, sekä niinikää kaksoiroolin tekevä Miia Hautamäki miehiin menevän Raisan herskyvässä roolissa. Keskikylän teatterissa on harjoiteltu “oman kylän kirjailijan” Juhani Ahon käsikirjoittamaa näytelmää Väärä lääkitys 3. Näytelmä kertoo uskomushoitoaseman avajaispäivästä. Vaikka tekstistä ei huumoria puutu, ollaan näytelmässä siltikin tärkeiden ja ajankohtaisten kysymysten äärellä. Näytelmä sivuaa esimerkiksi omien pelkojen voittamista, rakkauden löytämistä, sitä mihin valitsemme uskoa ja mihin ylipäätään tahdomme tai tarvitsemme apua. Keskikylän teatteri on toiminut lähes katkeamatta vuodesta 1930. Teatteri toimii Kurikan kansalaisopiston alaisuudessa. Näyttelijät ovat iältään n. 11-80-vuotiaita. Osa näyttelijöistä on ollut mukana vuosikausia ja osa on aloittanut syksyllä 2022. Muissa rooleissa nähdään Juhani Alakoski, Tanja Kettula-Pihlaja, Jenny Kuja-Kanto, Merja Kuja-Kanto, Jemina Pihlaja ja Kalevi Oksanen. Näytelmän ensi-iltaa vietetään perjantaina 27.1.2023 Keskikylän Harjulassa klo:19.00 Näytelmän esitysajat ja ilmoittautumiset: www.keskikyla.epk.fi/laakitys3